《刑部鲁员外富春山读书处》
两汉·王褒

泊舟富春渚，蹑屩富春山。荒台见遗构，下瞰沧江寒。

中有绩学子，辛苦服儒冠。岩扉入松柏，猿鸟时往还。

扫榻落叶下，捲幔浮云閒。横经对秋月，遥音薄林峦。

岂谓耽章句，斯道常先难。朅来千载馀，翱翔贤士关。

持节出乌府，典宪佐秋官。南山宿雾姿，文采何班班。

高冈鸣阳侣，九仞云逵翰。值此明盛时，玉佩声珊珊。

矫首读书处，烟萝邈跻攀。严陵客星隐，清名满人间。

出处虽异途，我心求所安。

作者简介：王褒（前90年—前51年），蜀资中（今四川省资阳市雁江区昆仑乡墨池坝）人。西汉时期著名的辞赋家，与扬雄并称“渊云”。王褒一生留下《洞箫赋》等辞赋16篇、《桐柏真人王君外传》 1卷，明末收集有《王谏议集》11篇。